เรื่องร้องเรียน (ท่อระบายน้ำ,ถนน,น้ำท่วม) วันที่ 2022-06-16 03:20:35 — แขวงหนองจอก เขตหนองจอก กรุงเทพมหานคร
ในซอยสกุลดี3 เขตหนองจอก ซึ่งประสบกับปัญหาน้ำท่วมรอระบาย เนื่องจากไม่มีท่อระบายน้ำในซอย เคยขอท่อระบายน้ำและขอซ่อมแซมผิวถนนไป 10 กว่าปีแล้วค่ะ(ไม่มีความหวังใดๆเลย ทั้งทางเขตและทางนักการเมือง) เงียบสนิท

ตอนต้นทางเขตบอกว่าถนนยังไม่เป็นสาธารณะ ให้ไปเดินเรื่องมา 

ตอนนี้ถนนทำเป็นสาธารณะแล้ว โดยชาวบ้านในซอยช่วยตามหาทายาทเจ้าของเดิม(เสียชีวิตไปแล้ว) มาเซ็นยกเป็นสาธารณะเรียบร้อยแล้วค่ะ 

ตอนท้ายทางเขตบอกว่าไม่มีงบประมาณลงมาเลย มีก็น้อยมาก และมีซอยอื่นที่มีความยาวกว่าต้องทำอีก ต้องรองบต่อไป 

นี่ก็เข้าฤดูฝนแล้ว เดี๋ยวคงมีปัญหาเดิมๆเข้ามาอีกค่ะ เพราะมีหมู่บ้านจัดสรรอยู่ติดกับซอยเลย ทำให้น้ำไม่มีที่ระบายไปไหน 

จึงขอความกรุณาจากท่านผู้ว่าอาจารย์ชัชชาติ ได้ช่วยพวกเราด้วยนะคะ อย่างน้อยท่านก็เป็นความหวังสุดท้ายของเราแล้วค่ะ ขอบคุณมากนะคะ และขอเป็นกำลังใจให้ทีมงานอาจารย์ทำงานด้วยความราบรื่นในทุกๆที่นะคะ🙏😁